ÜÜRIPINNA ÜÜRILEPING nr 130715
Käesoleva äriruumi üürilepingu (edaspidi nimetatud Leping) on Tallinnas 13.07.2015 sõlminud järgmised pooled (edaspidi nimetatud Pooled):

(1) AS Prisma Peremarket, registrikood 10569681, asukohaga A.H. Tammsaare tee 118D, 2 korpus, Tallinn 12918, mida esindavad juhatuse liikmed Janne Tapio Lihavainen ja Teemu Taneli Kilpiä (edaspidi nimetatud Üürileandja) 
ja 
(2) FIE Jelena Jegireva, registrikood: 10128155, asukoht Pähklimäe 6-121, Narva linn, Ida-Viru maakond, mida  esindab seadusjärgne esindaja Jelena Jegireva (edaspidi nimetatud Üürnik).
1. LEPINGU OBJEKT 
1.1. Üürileandja annab ja Üürnik võtab tasu eest üürile aadressil Kangelaste prospekt 29, Narva [Narva Prisma] (edaspidi nimetatud Hoone) territooriumil asuva müügipinna üldpindalaga ~2000m2 (edaspidi nimetatud Üüripind). 
1.2. Üürnikul on õigus Üüripinnale paigaldada oma müügilett või muu sisseseade ning kasutada Üüripinda üksnes laada otstarbel sh. õlu, vähese etanoolisisaldusega alkohoolsed joogid ( kuni 6% mahust), lahjad alkohoolsed joogid ( kuni 22% mahust), kanged alkohoolsed joogid (üle 22% mahust)-ainult kaasamüügiks ja kinnistes pudelites. Üüripinna kasutusotstarvet võib muuta üksnes Üürileandja eelneval kirjalikul loal. 
1.3. Üüripinna asukoht on märgitud Lepingu Lisaks 1 asuval plaanil. Üürnikul on keelatud Üüripinna asukohta muuta ilma Üürileandja eelneva kirjaliku loata. 
1.4. Üürnik on kohustatud alustama Üüripinna sihtotstarbelist kasutamist ja avama selle püsivalt klientide teenindamiseks hiljemalt 24.07.2015 (edaspidi nimetatud Avamispäev). Kui Üürnik viivitab Üüripinna kasutamise alustamisega rohkem kui 7 päeva, on Üürileandjal õigus Lepingust taganeda ning nõuda Üürnikult leppetrahvi 1 kuu Üüri ja Üürile lisanduva käibemaksu suuruses summas.
1.5. Hoones asuvate äripindade ühiskasutuses olevat pinda, mis ei ole mõeldud välja üürimiseks, nimetatakse edaspidi Üldkasutatav Pind.
2. ÜÜR 
2.1. Üürnik tasub Üürileandjale Üüripinna kasutamise eest üüri. Üüri suuruseks on 300 EUR periood+ 40 EUR elekter (edaspidi nimetatud Üür), millele lisandub käibemaks.
2.2. [bookmark: _GoBack]Üürnik tasub kogu Üüri, hiljemalt 21.07.2015 summas 340 EUR (millele lisandub käibemaks). Üürileandja arve alusel. Üürileandjalt arve mittesaamine ei vabasta Üürniku Üüri tasumisest käesolevas punktis sätestatud tähtpäevaks. Üürnik tasub Üüri alates Avamispäevast.
2.3. Üüri ja/või muude Lepingu alusel teostatavate maksete tasumisega viivitamisel peab Üürnik maksma Üürileandjale viivist 0,15 % tähtaegselt tasumata summast iga viivitatud päeva eest alates maksetähtpäevale järgnevast päevast.

3. ÜÜRIPINNA KASUTAMINE
3.1. Üürnik on kohustatud kasutama Üüripinda vastavalt sihtotstarbele ja arvestama külastajate, naabrite ning Üürileandja huvidega. Üürnik on kohustatud kasutama nii Üüripinda, kui ka Üldkasutatavat Pinda heaperemehelikult. Üürnik ja kõik tema alluvuses olevad töötajad ja muud isikud, keda Üürnik kasutab oma majandustegevuses peavad järgima sanitaar-, tuleohutus-, turva- ja ohutuseeskirju ning kohustama selleks ka külastajaid.
3.2. Üürnik kohustub teatama Üürileandjale viivitamatult avariist, tulekahjust või muust õnnetusest Üüripinnal või sellise avarii või õnnetuse ohu tekkimisest ning võtma kohe tarvitusele abinõud avariist või õnnetusest tulenevate võimalike kahjude vältimiseks ja vähendamiseks ning avarii või õnnetuse tagajärgede kõrvaldamiseks. 
3.3. Üürnik on kohustatud mitte kasutama Üüripinnal seadmeid ja tehnoloogiat, mis tekitavad õigusaktidega kehtestatud normidest suuremat vibratsiooni ning müra, raadio- ja TV häireid, mürgiseid gaase, ümbrust ja keskkonda kahjustavat tolmu, kahjulikku kiirgust, elektrivõrgu ülekoormust ning veevarustus-, kanalisatsiooni- või keskküttesüsteemi kahjustusi. Üürnik on kohustatud mitte paigaldama või kasutama Üüripinnale seadmeid, mille koormus ületab vastava süsteemi kasutamise võimaldamiseks vajaliku Hoones asuva süsteemi, seadme või muu teenuse võimsuse. Juhul, kui Üürniku poolt paigaldatav seade nõuab lisasüsteeme, paigaldatakse sellised süsteemid Üürniku kulul ja vastavalt Üürileandjaga kooskõlastatud plaanidele ja spetsifikatsioonidele. 
3.4. Üürnik on kohustatud oma kulul Üüripinda korras hoidma, koristama ja hooldama ning Üürileandjal on õigus nõuda Üürnikult selle kohustuse täitmist. 
3.5. Üürnik kohustub tasuma või muul viisil rahuldama kolmandate isikute tõendatud nõuded, mis on nende kolmandate isikute poolt esitatud Üürileandja vastu tulenevalt Üürniku või isikute, kelle eest Üürnik vastutab, tegevusest või tegevusetusest Üüripinnal või Hoones.
3.6. Üürnikul on keelatud anda Üüripinda allüürile või muul viisil kolmandate isikute kasutusse ilma eelneva Üürileandja poolse kirjaliku nõusolekuta
3.7. Siltide, viitade, reklaamide jmt paigaldamine Üüripinnale (m.h tekst, kujundus ja asukoht) tuleb Üürileandjaga eelnevalt kirjalikult kooskõlastada. Üürnik täidab ja tasub Hoonesse või Hoonele paigutatud tema tegevust või tema pakutavaid kaupu või teenuseid kajastavate visuaalsete tähiste, muuhulgas logo, reklaami, siltide ja viitade paigaldamisega seotud õigusaktidest tulenevad kohustused, maksud ja muud tasud Üürileandjale või isikule, kellele nimetatud kohustused tuleb täita või kes on volitatud nimetatud makse ja tasusid saama vastavalt õigusaktidele. Üürnik tagab kõigi tähiste, logode, reklaamide jmt paigaldamiseks vajalike lubade ja nõusolekute olemasolu.
4. TÄHTAEG JA ÜLESÜTLEMINE
4.1. Leping on sõlmitud tähtajaga 24.07 kuni 26.07.2015 (edaspidi nimetatud Lepinguperiood). Leping lõpeb ilma eelneva etteteatamiseta Lepinguperioodi viimasel päeval (edaspidi nimetatud Lõpptähtaeg).
4.2. [bookmark: _Ref316044495]Üürileandjal õigus Leping erakorraliselt üles öelda, kui:
4.2.1. Üür on vähemalt 30 päeva üle maksetähtaja osaliselt või täielikult tasumata või Üürnik on olnud vastavate maksete tasumisega viivituses üle 5 päeva vähemalt 2 korral Lepinguperioodi jooksul;
4.2.2. Üürnik osutub maksejõuetuks või Üürniku suhtes algatatakse pankrotimenetlus;
4.2.3. Üürnik kasutab Üüripinda vastuolus Üüripinna kasutamise otstarbe või Lepinguga ega lõpeta ja heasta rikkumist 7 päeva jooksul alates Üürileandjalt vastavasisulise teate saamisest;
4.2.4. Üürnik annab Üüripinna allüürile või muul viisil kolmandate isikute kasutusse ega lõpeta ja heasta rikkumist 7 päeva jooksul alates Üürileandjalt vastavasisulise teate saamisest;
4.2.5. Muu oluline Lepingu rikkumine Üürniku poolt on jätkunud 7 päeva pärast Üürileandja kirjalikku korraldust rikkumine lõpetada. Oluliste rikkumistena käsitletakse muuhulgas, kuid mitte ainult, käesoleva Lepingu peatükis 5 nimetatud kohustuste rikkumist Üürniku poolt.
4.3. Lisaks Lepingu ülesütlemisele kooskõlas Lepingu punktiga 4.2 on Üürileandjal õigus nõuda Üürnikult leppetrahvi 2 kuu Üüri  ja sellele lisanduva käibemaksu summa ulatuses. 
4.4. Üürnik võib Lepingu erakorraliselt üles öelda ainult siis, kui Üürileandja on Lepingut oluliselt rikkunud. Üürnik võib Lepingu vastavalt käesolevale punktile üles öelda üksnes juhul, kui ta on Üürileandjale olulisest Lepingurikkumisest ning Lepingu ülesütlemise kavatsusest eelnevalt kirjalikult teatanud ning Üürileandja ei ole Lepingurikkumist lõpetanud mõistliku, ent mitte lühema, kui teate kätte saamisele järgneva 14 päeva pikkuse, tähtaja jooksul. 
4.5. Üürilepingu lõppedes mistahes alusel on Üürnik kohustatud Üüripinna Üürileandjale Lepingu lõppemise päevaks heas seisukorras tagastama, eemaldades sellelt oma müügileti ja/või muu sisseseade.
4.6. Kui Üürnik viivitab Üüripinna vabastamisega, on Üürileandjal õigus nõuda leppetrahvi iga viivitatud päeva eest summas, mis võrdub 10 % kuu Üürist. 
5. VASTUTUS
5.1. Pooled kannavad vastastikku täielikku varalist vastutust Lepingu mittetäitmisega või mittekohase täitmisega teisele Poolele tekitatud varalise kahju eest. Pooled vastutavad oma töötajate ja esindajate tegevuse või tegevusetusega teisele Poolele tekitatud varalise kahju eest.
5.2. Leppetrahvi tasumine ei vabasta ühelgi juhul kohustuse täitmisest, s.h võlgnevuse tasumisest, välja arvatud, kui Lepingus ei ole kokku lepitud teisiti.
6. KONFIDENTSIAALSUS
6.1. Pooled kohustuvad teise Poole nõusolekuta mitte avaldama kolmandatele isikutele käesoleva Lepingu tingimusi ning Lepingu alusel teiselt Poolelt saadud informatsiooni, s.h kogu sellist informatsiooni, mis Poolele ei oleks teatavaks saanud ilma Lepingu sõlmimiseta, välja arvatud, kui see informatsioon on juba avalik või informatsiooni avaldamist nõutakse seaduse alusel või kui tegemist on informatsiooni avaldamisega pankadele ning professionaalsetele konsultantidele, kelle suhtes kehtib vaikimiskohustus.  

7. TEATED
7.1. Lepinguga seotud teated edastatakse teisele Poolele e-postiga, faksiga, allkirja vastu või tähitud kirjaga. Teade loetakse kätte saaduks, kui teine Pool kinnitab selle kätte saamist, kui e-kiri või faks on kohale jõudnud või kui seitse päeva on möödunud tähitud kirja postitamisest.
7.2. [bookmark: _Ref199215146]Lepinguga seotud teated edastatakse alljärgnevaid sidevahendite andmeid kasutades:
7.2.1. Üürnik:
			Esindaja: Jelena Jegireva
			Telefon: 53869715
			E-post: laat05@hot.ee 
7.2.2.  Üürileandja:
			Esindaja: Mart Kivi
			Telefon: 56809666
			E-post: mart.kivi@sok.fi 
7.3. Pool kohustub viivitamatult informeerima teist Poolt Lepingu punktis 7.2 nimetatud andmete muutumisest. Juhul, kui Pool ei ole informeerinud teist Poolt oma andmete muutumisest ning teine Pool esitab teate Lepingus toodud andmeid kasutades, loetakse teade esitatuks.
8. LÕPPSÄTTED
8.1. Lepinguga seotud või Lepingus reguleerimata küsimustes juhinduvad Pooled Eesti Vabariigi seadusandlusest.
8.2. Kõik vaidlused, mis tekivad Poolte vahel lahendatakse läbirääkimiste teel või kokkuleppele mittejõudmise korral Harju Maakohtus.
8.3. Kõik Lepingu muudatused jõustuvad pärast nende allakirjutamist mõlema Poole poolt allakirjutamise momendist või Poolte poolt kirjalikult määratud tähtajal.
8.4. Leping jõustub arvates selle allakirjutamisest mõlema Poole poolt.
8.5. Leping on koostatud eesti keeles kahes juriidiliselt võrdset jõudu omavas originaaleksemplaris, üks kummalegi Poolele.

Poolte allkirjad:
Üürileandja:	Üürnik:

________________________	____________________________
Janne Tapio Lihavainen	Jelena Jegireva

________________________
Teemu Taneli Kilpiä
